Camaleño

Camaleño Kantabriako mendebaldean dagoen udalerria da, Leongo probintzia eta Asturiaseko mugan dagoena, Liébanako eskualdean eta Valdebaró izeneko ibarrean. 33 auzok osatzen dute, herriburua Camaleño bera delarik.

Interesgune handienen artean Santo Toribio de Liébanaren monasterioa eta Fuente Dé bere teleferikoarekin daude, azken hau Europako Mendietara sartzeko bide ezaguna delarik eta bertan Deva ibaiaren iturria ere badagoelarik. Halaber, Mogrovejo herriko multzoa bere dorretxearekin aipatzekoa da.

2009ko urtarrilaren 1eko erroldaren arabera 1.075 biztanle zituen eta 161,8 km²-ko azalera du.

Mugakideak 
Udalerri mugakideak hauek dira: Hegoaldean Vega de Liébana, ekialdean Potes, ipar eta ekialdean Cillorigo de Liébana, ipar-mendebaldean Cabrales (Asturias) eta mendebaldean Posada de Valdeón eta Boca de Huérgano (León).

Demografia

Auzoak 
 Areños, 53 biz. (2006, INE)
 Argüébanes, 46 biz.
 Bárcena, 18 biz.
 Baró, 12 biz.
 Beares, 4 biz.
 Besoy, 8 biz.
 Bodia, 10 biz.
 Brez, 36 biz.
 Camaleño (herriburua), 46 biz.
 Congarna, 15 biz.
 Cosgaya, 53 biz.
 Enterría, biz 1.
 Espinama, 128 biz.
 La Frecha, 26 biz.
 Fuente Dé, 7 biz.
 Las Ilces, 12 biz.
 Lon, 69 biz.
 Los Llanos, 26 biz.
 Llaves, 29 biz.
 Mieses, 36 biz.
 Mogrovejo, 46 biz.
 La Molina, 18 biz.
 Pembes, 68 biz.
 Pido, 127 biz.
 Quintana, 8 biz.
 Redo, 14 biz.
 San Pelayo, 21 biz.
 Santo Toribio, 3 biz.
 Sebrango, 10 biz.
 Tanarrio, 30 biz.
 Treviño, 10 biz.
 Turieno, 98 biz.
 Vallejo, 6 biz.

Teleferikoa 
1966an inauguratu zuten ingenieritza sistema hau, 753 metroko desnibela duena eta luzeraz 1.840 metroko kablea. Ibilaldia 3 minutu inguruan egiten da gorantz edo beherantz.

Gastronomia 
Jatorrizko izendapena jaso dute bertan ekoizten diren gaztak, "Quesucos de Liébana" alegia. Halaber, bailarako orujoa ezaguna da eta udalerri honetan egiten dute.

Ikus, gainera 
 Europako Mendietako Parke Nazionala
 Kantabriako udalerrien zerrenda

Kanpo estekak 
 Camaleñoko Udalaren webgunea

Camaleño